CELEX: 62013CA0677
Language: lv
Date: 2014-12-11 00:00:00
Title: Lieta C-677/13: Tiesas (desmitā palāta) 2014. gada 11. decembra spriedums – Eiropas Komisija/Grieķijas Republika Valsts pienākumu neizpilde — Vide — Direktīva 1999/31/EK — 6. panta a) punkts, 8. pants, 9. panta a), b) un c) punkts, 11. panta 1. punkts un 12. pants — Direktīva 2008/98/EK — 13. pants, 23. pants un 36. panta 1. punkts — Atkritumu apsaimniekošana — Atkritumu apglabāšana poligonos — Spēkā esošas atkritumu poligona apsaimniekošanas atļaujas neesamība — Atkritumu poligona darbības traucējumi

9.2.2015   
            
            
               LV
            
            
               Eiropas Savienības Oficiālais Vēstnesis
            
            
               C 46/15
            
         Tiesas (desmitā palāta) 2014. gada 11. decembra spriedums – Eiropas Komisija/Grieķijas Republika
   (Lieta C-677/13) (1)
   
   (Valsts pienākumu neizpilde - Vide - Direktīva 1999/31/EK - 6. panta a) punkts, 8. pants, 9. panta a), b) un c) punkts, 11. panta 1. punkts un 12. pants - Direktīva 2008/98/EK - 13. pants, 23. pants un 36. panta 1. punkts - Atkritumu apsaimniekošana - Atkritumu apglabāšana poligonos - Spēkā esošas atkritumu poligona apsaimniekošanas atļaujas neesamība - Atkritumu poligona darbības traucējumi)
   (2015/C 046/20)
   Tiesvedības valoda – grieķu
   
      Lietas dalībnieki
   
   
      Prasītāja: Eiropas Komisija (pārstāvji – M. Patakia un E. Sanfrutos Cano)
   
      Atbildētāja: Grieķijas Republika (pārstāvis – E. Skandalou)
   
      Rezolutīvā daļa:
   
   
               1)
            
            
               attiecībā uz Kiato atkritumu poligonu:
               
                           —
                        
                        
                           neveicot pasākumus, kas vajadzīgi, lai nodrošinātu, ka atkritumu apsaimniekošana attiecīgajā atkritumu poligonā tiek veikta, neapdraudot cilvēku veselību un neradot kaitējumu videi, un ka šajā atkritumu poligonā tiek aizliegta atkritumu izmešana, izgāšana vai nekontrolēta apsaimniekošana, Grieķijas Republika nav izpildījusi Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu 13. pantā un 36. panta 1. punktā paredzētos pienākumus;
                        
                     
                           —
                        
                        
                           pieļaujot šī atkritumu poligona apsaimniekošanu bez spēkā esošas atļaujas, kurā būtu ievēroti šādas atļaujas izsniegšanas nosacījumi un saturs, un tādējādi neparedzot prasību, ka atkritumu turētājs vai minētā poligona apsaimniekotājs pirms atkritumu piegādes vai piegādes laikā pierāda, ka attiecīgie atkritumi var tikt pieņemti poligonā atbilstoši atļaujā noteiktajiem kritērijiem, Grieķijas Republika nav izpildījusi Padomes 1999. gada 26. aprīļa Direktīvas 1999/31/EK par atkritumu poligoniem 8. pantā, 9. panta a), b) un c) punktā un 11. panta 1. punkta a) apakšpunktā, kā arī Direktīvas 2008/98 23. pantā paredzētos pienākumus; un
                        
                     
                           —
                        
                        
                           nenodrošinot, ka atkritumu poligona ekspluatācijas fāzē apsaimniekotājs ievieš Direktīvas 1999/31 II pielikumā minēto kontroles un monitoringa procedūru, Grieķijas Republika nav izpildījusi šīs direktīvas 12. panta a) punktā paredzētos pienākumus;
                        
                     
         
               2)
            
            
               prasību pārējā daļā noraidīt;
            
         
               3)
            
            
               Grieķijas Republika atlīdzina tiesāšanās izdevumus.
            
         
      (1)  OV C 52, 22.2.2014.